Chamelaucium

Ti Chamelaucium, ammo a kas waxflower iti Ingles, ket ti henero dagiti bassit a mula nga endemiko iti abagatan akinlaud nga Akinlaud nga Australia. Maitagikua dagitoy iti pamilia ti mirtus iti Myrtaceae ken addaan kadagiti sabong a kapada ti Leptospermum. Ti kaaduan nga ammo a sebbangan ket ti Chamelaucium uncinatum, nga adu a naimulmula         para kadagiti dakkel a napintas a sabong.

 Deskripsion 
Dagiti mula iti henero ti Chamelaucium ket natarikayo a kankanayon a berde a bassit a mula a sumakop manipud iti 15 cm (6 in) aginggana iti 3 m (10 ft) iti katayag. Dagiti bulong ket bassit-usit aginggana iti kalalainganna iti kadakkel ken naurnos nga agsungani kadagiti ungkay. Aglaonda kadagiti glandula ti lana ken aromatikoda, masansan a mangited iti nabanglo nga ayamuom no mataltal. Dagiti sabong ket bassit nga agraman kadagiti lima a petalo, dagiti sangapulo nga estambre, ken a sarunuen babaen ti bassit a natangken a bunga.

 Taksonomia 
Immuna nga impalawag ti henero babaen ni Pranses a botaniko René Louiche Desfontaines idi 1819. Ti nalawag ti nakaalaan ti nagan. Dagitoy ket kadawyan nga ammo iti Ingles a kas dagiti waxplant, wenno wax flowers manipud iti naallid a rikna dagiti petalo. Adda dagiti sangapulo ket uppat a sebbangan nga agdama a mabigbig iti kaunegan ti henero. Daytoy ket mangited iti naganna kadagiti bilang dagiti asideg a kabagian a henero, a kolektibo nga ammo a kas kumadduan ti Chamelaucium iti kaunegan ti pamilia ti Myrtaceae; dagiti dakkel a kameng ket mairaman ti Verticordia, Calytrix, Darwinia, Micromyrtus, Thryptomene ken Baeckea.

 Dagiti sebbangan 
Dagiti sebbangan ket mairaman dagiti sumaganad:
Chamelaucium axillare F.Muell. ex Benth. – Esperance waxflower
Chamelaucium brevifolium Benth.
Chamelaucium ciliatum Desf.
Chamelaucium confertiflorum Domin
Chamelaucium drummondii (Turcz.) Meisn.
Chamelaucium gracile F.Muell.
Chamelaucium heterandrum Benth.
Chamelaucium marchantii Strid
Chamelaucium megalopetalum F.Muell. ex Benth – Large waxflower
Chamelaucium micranthum (Turcz.) Domin
Chamelaucium pauciflorum (Turcz.) Benth.
Chamelaucium uncinatum Schauer – Geraldton waxflower, Geraldton wax
Chamelaucium virgatum Endl.

 Pannakaiwarwaras ken habitat 
Maigawid iti abagatan laud ti Akinlaud nga Australia, ti  sebbangan ti Chamelaucium ket kaaduan nga agtubo kadagiti komunidad ti pagtubuan ti babassit a mula nga agtubtubo iti darat iti asideg ti aplaya wenno iti akin-uneg a daga, ken dagiti bunton ti granito. Adda met dagiti agtubo kadagiti namaga bassit a klima.

 Panangimuyong 
Iti panangimuyong, nasayaatda nga agtubo kadagiti namagmaga a klima nga addaan iti nasayaat a panagatian ken nainit. Makaibturda iti nayelo a linnaaw ken tingkag, ngem sensitibo met iti Phytophthora cinnamomi. Ti kaaduan nga ammo ken kaaduan a naimulmula a kameng iti henero ket ti C. uncinatum, nga adu a naimulmula kadagiti hardin iti ballasiw ti akin-abagatan nga Australia, ken para kadagiti industria ti sabong iti Estados Unidos ken Israel.

 Dagiti nagibasaran 


 Wilson, Peter G., O'Brien, Marcelle M., Gadek, Paul A., and Quinn, Christopher J. 2001. "Myrtaceae Revisited: A Reassessment of Infrafamilial Groups". American Journal of Botany 88 (11): 2013–2025. Available online (pdf file).